**OSNOVNA ŠKOLA BRŠADIN  
Duje Zaharića 1  
32222 Bršadin**

KLASA: 003-06/20-01/7   
URBROJ: 2196-125-20-01

U Bršadinu, 30. prosinca 2020.

**ZAPISNIK**

Sa 29. online sjednice Školskog odbora Osnovne škole Bršadin, 30. prosinca 2020. godine

**Prisutni:** Mario Jovičić, Danijela Vukov, Stevan Šaulić, Biljana Golubičić, Nikolina Tomašević, Nebojša Kojić i Tatjana Lukić, ravnateljica

**Neprisutan:** Mario Adamović

**Zapisničar**: Domagoj Soldo – tajnik

Napomena: Sjednica je održana putem e-mail prepiske, a zbog pandemije COVID-19 i u skladu sa preporukama HZJZ-a. Prisutnima se smatraju članovi Odbora koji su se pisanim putem očitovali o dnevnom redu.

**DNEVNI RED  
sjednice**

1. Plan nabave za 2021. godinu
2. Financijski plan za 2021. godinu sa projekcijama za 2022. i 2023. godinu

Dnevni red usvojen.

Ravnateljica Škole, poslala je uz suglasnost predsjednika, gospodina Jovičića, svim članovima ŠO e-mail s dvije gore navedene točke dnevnoga reda te zamolila članove da se očituju do 30. prosinca 2020. godine.

Članovima Odbora u privitku poslan je Plan nabave za 2021. godinu i Financijski plan za 2021. godinu s projekcijama za 2022. i 2023. godinu zajedno s Obrazloženjem.

U ostavljenom roku, očitovalo se šest članova Školskoga odbora.

S pet glasova „ZA“ usvojen je Plan nabave, temeljem pisanog očitovanja članova ŠO.

S pet glasova „ZA“ usvojen je Financijski plan za 2021. godinu sa projekcijama za 2022. i 2023. godinu, također temeljem pisanog očitovanja članova ŠO.

Gospođa, Biljana Golubičić tražila je pojašnjenje stavke „gume za auto“ misleći na stavku pod rednim brojem 8. „Sitni inventar i autogume“ dokumenta „Plan nabave, roba, usluga i radova za 2021. godinu, no glasovala je „ZA“ po pitanju obje točke Dnevnoga reda.

Gospodin Kojić zatražio je također pojašnjenje iste stavke kao i gospođa Golubičić i istakao da je suglasan s Planom nabave za 2021. godinu i Financijskim planom za 2021. godinu sa projekcijama za 2022. i 2023. godinu tek po dobivenom pojašnjenju.

Temeljem zahtjeva ravnateljice, pojašnjenje je dala voditeljica računovodstva Tanja Bauranov koje je glasilo, citiram:

“Pojašnjenje Plana nabave za 2021. godinu, stavka pod rednim brojem 8. Sitni inventar i auto gume je naziv konta 3225 u Računskom planu proračuna koji je zakonski propisan, te se naziv konta ne može mijenjati. Na konto 3225 Sitni inventar i auto gume škola knjiži svu nabavljenu imovinu pojedinačne vrijednosti do 3.500,00 kn, i vijek trajanja do godine dana. Osnovna škola Bršadin od 01.05.2012. godine je na kontu 3225 evidentirala sve predmete koji se odnose na imovinu male vrijednosti do .3.500,00 a to se nije odnosilo na auto gume, jer Škola ne raspolaže službenim vozilom, niti su se auto gume nabavljale preko računa škole. U planu nabave od 01.05.2012. godine nikad se nije planirala nabava auto guma.

Tanja Bauranov

Voditeljica računovodstva

Osnovna škola Bršadin“

Zaprimljeno pojašnjenje je istoga dana poslano na poslužitelj članova ŠO te je za 1. točku glasovalo šest osoba i time usvojen Plan nabave za 2021. godinu.

Sukladno navodu iz podneska, gospodina Kojića i pisanom očitovanju pet članova ŠO, sa šest glasova „ZA“ usvojen je Financijski plan za 2021. godinu s projekcijama za 2022. i 2023. godinu.

S intencijom uvida, svih članova ŠO, u glasovanje, navodim:

**Stevan Šaulić** svoju odluku poslao je putem elektronske pošte dana 30.12.2020. godine u 09:29 sati.

**Danijela Vukov** svoju odluku poslala je putem elektronske pošte dana 28.12.2020. godine u 14:11 sati.

**Biljana Golubičić** svoju odluku poslala je putem elektronske pošte dana 30.12.2020. godine u 12:50 sati.

**Nikolina Tomašević** svoju odluku poslala je putem elektronske pošte dana 30.12.2020. godine u 10:40 sati.

**Mario Jovičić** svoju odluku poslao je putem elektronske pošte dana 29.12.2020. godine u 12:43 sati.

Ad.1/

**ODLUKA**

Školski odbor Osnovne škole Bršadin jednoglasno je usvojio Plan nabave za 2021. godinu.

Ad.2/

**ODLUKA**

Školski odbor Osnovne škole Bršadin jednoglasno je usvojio Financijski plan za 2021. godinu sa projekcijama za 2022. i 2023. godinu.

Zapisničar: Predsjednik Školskog odbora:

Domagoj Soldo Mario Jovičić